**pseudo-transplant**

*Paparuz*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nu mi-ai arătat niciodată

alunița ta de pe inimă

nici tatuajul cu numele meu

noroc că am dat peste

un chirurg poet

căruia îi pasă

aproape la fel de mult ca și mie

de nemurirea ta

inima

ţi-ar fi putut ajunge

închisă din nou

în pieptul meu

(mult prea adesea schimbat)

şi n-ar mai fi aflat nimeni

cât de mult m-ai iubit

şi câte amintiri ai cu mine

acum va bate ecvestru

pe-un pegas alb

în giratoriul galaxiei

până voi renaște

chiar şi fără inimă